Λοτ-ε-Γκαρόν

Το **Λοτ-ε-Γκαρόν** (γαλλικά: *Lot-et-Garonne*) είναι νομός της περιοχής της Νέας Ακουιτανίας, στα νοτιοδυτικά της Γαλλίας. Το όνομά του προέρχεται από δύο ποταμούς: τον ποταμό Λοτ και τον Γκαρόν (Γαρούνα). 

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 47. Πρωτεύουσα του νομού είναι το Αζέν.

Πριν το 2016 ο νομός Λοτ-ε-Γκαρόν ανήκε διοικητικά στην περιοχή Ακουιτανία, η οποία συνενώθηκε με το Πουατού-Σαράντ και το Λιμουζέν και πλέον αποτελούν τη νέα διοικητική περιοχή της Νέας Ακουιτανίας.

Οι κάτοικοι ονομάζονται Λοτ-ε-Γκαροναί (ζ). 

## Γεωγραφικά στοιχεία
[αριστερά|μικρογραφία|250x250εσ|Ο ποταμός [Γαρούνας|Γκαρόν στην Τονάνς]]
Ο νομός Λοτ-ε-Γκαρόν είναι τμήμα της διοικητικής περιοχής Νέα Ακουιτανία. Έχει έκταση 5.361 τετραγωνικά χιλιόμετρα. Διοικητικά αποτελείται από 4 διαμερίσματα και περιλαμβάνει 319 κοινότητες. Ο πληθυσμός του νομού είναι 332.833 (στην απογραφή του 2016).

Συνορεύει προς τα βόρεια με το νομό Δορδόνης, ανατολικά με τους νομούς Λοτ και Ταρν-ε-Γκαρόν, νότια με το νομό Ζερς  και δυτικά με τους νομούς Λαντ και Ζιρόντ. 

Πρωτεύουσα του νομού είναι το Αζέν με 33.569 κατοίκους (2016), που βρίσκεται σε απόσταση περίπου 534 χιλιομέτρων κατ'ευθεία γραμμή (707 οδικώς) νοτιοδυτικά του Παρισιού.

Οι πιο σημαντικοί ποταμοί είναι ο Γαρούνας (Γκαρόν), ο οποίος διασχίζει το νομό από τα νοτιοανατολικά προς τα βορειοδυτικά, περνώντας από την πρωτεύουσα Αζέν και ο Λοτ, ο οποίος διέρχεται από το νομό σε ανατολική-δυτική κατεύθυνση έως ότου στο Αιγκιγιόν  συμβάλει, ως δεξιός παραπόταμος, με τον Γκαρόν. Εκτός αυτών των δύο ποταμών ο νομός διασχίζεται από πολλούς παραποτάμους, έχουν καταγραφεί περισσότερα από 1.900 υδάτινα ρεύματα τα οποία ολικώς ή μερικώς διασχίζουν το νομό Λοτ-ε-Γκαρόν και προκαλούν συχνά πλημμύρες.

Το δυτικό τμήμα του νομού καλύπτει ο δρυμός των Λαντ, δασική περιοχή η οποία φτάνει μέχρι την ακτή του Ατλαντικού.

**Οι περιοχές του νομού**

* Η **Αζαναί** εκτείνεται γύρω από το Αζέν, περιοχή με μεγάλη παραγωγή δαμάσκηνων. Το Αζέν, πρωτεύουσα του νομού με 33.569 κατοίκους, είναι παλιά πόλη με διατηρημένο ιστορικό κέντρο και ρωμαϊκά μνημεία στη γύρω περιοχή.
* Το **Αλμπρέ**, στα νότια του νομού, λοφώδης περιοχή με τους αμπελώνες του Μπυζέ. Περιοχή της Γασκώνης, του βασιλιά Ερρίκου Δ' και του κάστρου του στο Νεράκ, διασχίζεται από τον ποταμό Μπαΐζ, πλωτό σε μεγάλο μέρος του.
* Η **περιοχή του Ντροτ**, από το όνομα του ποταμού που τον διασχίζει, στα βόρεια του νομού, στα σύνορα του Περιγκόρ, γεμάτο ιστορία, με περίφημα κρασιά της περιοχής Ντυρά. Είναι τουριστική περιοχή, αποτελείται από όμορφα χωριά, εξοχικές κατοικίες, κάστρα, εκκλησίες και μύλους, πράσινους λόφους, κοιλάδες και αμπελώνες.
* Η **κοιλάδα του Γκαρόν**, περιοχή της Γασκώνης, με οπωρώνες, ποτάμια και κανάλια, από το Καστελζαλού έως το Μαρμάντ, που ιδρύθηκε από τον Ριχάρδο τον Λεοντόκαρδο το 1182, από τον ποταμό Γκαρόν μέχρι τα όρια του δάσους των Λαντ. Είναι εύφορη περιοχή, κύριο κέντρο της κηπουρικής, καλλιεργούνται κυρίως ντομάτες, φράουλες, σπαράγγια κ.α.
* Η **κοιλάδα του ποταμού Λοτ** είναι ένας από τους τουριστικούς πνεύμονες του νομού αλλά και ένα από τα κύρια αγροτικά κέντρα του.

## Ιστορία
[μικρογραφία|367x367εσ|Η θέση του νομού Λοτ-ε-Γκαρόν στη [Νέα Ακουιτανία]]
Ο νομός Λοτ-ε-Γκαρόν  είναι ένας από τους αρχικά 83 νομούς (πλέον 101) που δημιουργήθηκαν κατά τη διάρκεια της Γαλλικής Επανάστασης στις 4 Μαρτίου 1790, ως εφαρμογή του νόμου της 22ας Δεκεμβρίου 1789, με τον οποίο καταργήθηκαν οι παλαιές επαρχίες.

Ο νομός δημιουργήθηκε από τμήματα των ιστορικών περιοχών Γκιγιέν και Γασκώνη. 

Το 1808, με τη δημιουργία του όμορου νομού Ταρν-ε-Γκαρόν, τα σύνορα του νομού στα νοτιοανατολικά άλλαξαν, καθώς μικρή περιοχή του αποτέλεσε τμήμα του νέου νομού.

Από το 1960 έως το 2015 ήταν νομός της διοικητικής περιοχής Ακουιτανία, η οποία μαζί με τις πρώην περιοχές Λιμουζέν και  Πουατού-Σαράντ, από το 2016 συγκροτούν τη νέα περιοχή Νέα Ακουιτανία.

## Διοικητική διαίρεση
μικρογραφία|320x320εσ|Τα διαμερίσματα του νομού Λοτ-ε-Γκαρόν
Ο νομός Λοτ-ε-Γκαρόν χωρίζεται σε 4 διαμερίσματα, 21 καντόνια και 319 κοινότητες:

## Πόλεις
μικρογραφία|320x320εσ|Ο νομός Λοτ-ε-Γκαρόν, οι επαρχίες πριν το 1790 και οι σύγχρονες πόλεις
Οι μεγαλύτερες πόλεις του νομού Λοτ-ε-Γκαρόν είναι:

## Οικονομία
Ο νομός είναι κυρίως αγροτικός, με εκτεταμένη αμπελουργία και οινοπαραγωγή. Καλλιεργούνται τα άσπρα σταφύλια Σασελά, δημητριακά (καλαμπόκι, σιτάρι, κριθάρι) και οπωροφόρα δέντρα. Ο νομός είναι ο κορυφαίος παραγωγός ακτινιδίων, φουντουκιών και φραουλών της Γαλλίας.

Οι μεγάλες βιομηχανίες του νομού είναι βιομηχανίες τροφίμων, υποδημάτων, ετοίμων ενδυμάτων, φαρμακευτικών και χημικών προϊόντων, κατασκευής γεωργικών μηχανημάτων, ποδηλάτων και μουσικών οργάνων.
μικρογραφία|200x200εσ|Διαδρομές περιπάτου στις όχθες του καναλιού του Γκαρόν

## Τουρισμός-Αξιοθέατα
Τα τουριστικά αξιοθέατα του Λοτ-ε-Γκαρόν είναι πολυάριθμα. Ο τουρισμός είναι κυρίως αγροτικός και ποτάμιος (200 χιλιόμετρα πλωτών οδών), ανάμεσα στα αξιοθέατα είναι τα μεσαιωνικά οχυρωμένα χωριά, τα κάστρα, τα σπήλαια. Τουριστική έλξη αποτελεί η γαστρονομία της περιοχής και οι υπαίθριες δραστηριότητες, γκολφ, κ.α.

Επίσης, διοργανώνονται πολλά καλοκαιρινά φεστιβάλ και ποδηλατικές διαδρομές στις όχθες ποταμών και του καναλιού του Γκαρόν.
Αρχείο:Chateau henry 4 .2.jpg|Το κάστρο του Νεράκ
Αρχείο:Château d'Aiguillon -1.JPG|Ο πύργος του Αιγκιγιόν
Αρχείο:Barbaste - Tower and Mill.jpg|Μπαρμπάστ, ο οχυρωμένος μύλος και το κάστρο
Αρχείο:Castejaloux 65 Grande-rue 02.jpg|Καστελζαλού, μεσαιωνικό σπίτι
Αρχείο:Chateau de Duras 2014.jpg|Ντυρά, το κάστρο
Αρχείο:Villeneuve-sur-Lot - Tour romaine d'Eysses -178.jpg|Βιλνέβ-συρ-Λοτ, ρωμαϊκός πύργος


## Παραπομπές


## Εξωτερικοί σύνδεσμοι
* Λοτ-ε-Γκαρόν -Τουρισμός (γαλλικά, αγγλικά)
* Η σελίδα του Γενικού Συμβουλίου (γαλλικά)


Κατηγορία:Νομοί της Νέας Ακουιτανίας
Κατηγορία:Νομοί της Γαλλίας